b"\n_START_ARTICLE_\nSimetria local\n_START_PARAGRAPH_\nEn f\xc3\xadsica, una simetria local \xc3\xa9s\xc2\xa0una simetria d'alguna quantitat f\xc3\xadsica (e.g. un observable, un tensor o el lagrangi\xc3\xa0 d'una teoria) que dep\xc3\xa8n lleugerament del punt de l'espaitemps a la varietat subjacent. Amb aquesta definici\xc3\xb3, la pres\xc3\xa8ncia d'una simetria local implica que es pot aplicar una transformaci\xc3\xb3 local (e.g. una transformaci\xc3\xb3 local de gauge), de forma que la representaci\xc3\xb3 del grup de simetria \xc3\xa9s una funci\xc3\xb3 de la varietat i es pot considerar que actua de forma diferent en diferents punts de l'espaitemps._NEWLINE_El grup de difeomorfisme \xc3\xa9s una simetria local i per aix\xc3\xb2 tota teoria geom\xc3\xa8trica o generalment covariant (i.e. una teoria les equacions de la qual s\xc3\xb3n equacions tensorials, com per exemple la relativitat general) t\xc3\xa9 simetries locals._NEWLINE_Sovint el terme de simetria local \xc3\xa9s associat amb simetries de gauge locals en teories de Yang-Mills (com el model est\xc3\xa0ndard de f\xc3\xadsica de part\xc3\xadcules) on el lagrangi\xc3\xa0 \xc3\xa9s localment sim\xc3\xa8tric sota cert grup de Lie compacte. Les simetries locals de gauge sempre ven acompanyades d'algun camp de gauge bos\xc3\xb2nic, com el fot\xc3\xb3 o el glu\xc3\xb3, els quals indueixen una for\xc3\xa7a quan es requereixen certes lleis de conservaci\xc3\xb3."